Министарство грађевинарства, саобраћаја и инфраструктуре, на основу члана 54. Закона о државним службеницима („Службени гласник РС“, бр. 79/05, 81/05-исправка, 83/05 - исправка, 64/07,  67/07- исправка, 116/08, 104/09, 99/14, 94/17, 95/18 и 157/20) и члана 9. став 1. Уредбе о  интерном и јавном конкурсу за попуњавање радних места у државним органима („Службени гласник РС“, број 2/19), оглашава

**ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА**

**I Орган у коме се попуњавају радна места:**

Министарство грађевинарства, саобраћаја и инфраструктуре, Београд, Немањина 22-26.   
   
**II Радна места које се попуњавају:**

**1. Радно место за анализу управљања железничком инфраструктуром**, звање саветник, Одсек за развој и управљање железничком инфраструктуром, Одељење за железничку инфраструктуру и интермодални транспорт, Сектор за железнице и интермодални транспорт – 1 извршилац.

**Опис послова**: Припрема податке релевантне за анализу инвестиција у области изградње, реконструкције и одржавања железничке инфраструктуре и податке за стручне основе за израду нацрта закона и предлога других прописа из области железнице; учествује у припреми и изради мишљења на програме пословања и програме одржавања железничке инфраструктуре, организовања и регулисања железничког саобраћаја, као и изградње и реконструкције железничке инфраструктуре и учествује у решавању захтева који се односе на пословање „Инфраструктура железнице Србије” а.д; учествује у изради и праћењу спровођења Националног програма јавне железничке инфраструктуре и стратегије везане за област железнице; прати прописе ЕУ из области железничке инфраструктуре ради припреме предлога за усаглашавање националних прописа; припрема извештаје; обавља и друге послове по налогу шефа Одсека.

**Услови:** Стечено високо образовање из стручне области саобраћајно инжењерство или из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

**2. Радно место за стручну подршку пословима развоја железничке инфраструктуре и реализацију пројеката**, звање млађи саветник, Одсек за развој и управљање железничком инфраструктуром, Одељење за железничку инфраструктуру и интермодални транспорт, Сектор за железнице и интермодални транспорт – 1 извршилац

**Опис послова**: Учествује у припреми смерница за стручну подршку развоју железничке инфраструктуре; учествује у предлагању мера за повећање обима коришћења железничке инфраструктуре; учествује у припреми предлога и реализацији пројеката из предприступне помоћи ЕУ, кредитних средстава и средстава донације ЕБРД, ЕИБ, WB и WBIF; припрема анализе, извештаје и планове из области железничке инфраструктуре; прати стање и економски положај управљача инфраструктуре; врши анализу захтева корисника услуга железничке инфраструктуре у вези са предлозима за побољшање постојећег стања железничке инфраструктуре; обавља и друге послове по налогу шефа Одсека.

**Услови**: Стечено високо образовање из научне, односно стручне области у оквиру образовно-научног поља техничко-технолошких или из научне области економске науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету,најмање једна година радног искуства у струци или најмање пет година радног стажа у државним органима, положен државни стручни испит, као и потребне компетенције за обављање послова радног места

**Место рада**: Београд

**3. Радно место за послове y области озакоњења објеката**, звање саветник, Одсек за озакоњење нелегално изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење, - 1 извршилац

**Опис послова**: Утврђује испуњеност услова у поднетим пријавама, захтевима и достављеној документацији у области озакоњења објеката; израђује нацрте управних аката у поступцима по захтевима власника објеката изграђених без грађевинске дозволе и објеката који се користе без употребне дозволе; даје мишљења на предлоге закона, подзаконских и других аката; израђује упутства надлежним службама јединица локалне самоуправе о озакоњењу незаконито изграђених објеката; учествује у изради извештаја и анализа у области озакоњења објеката; обавља и друге послове по налогу шефа Одсека.

**Услови**: Стечено високо образовање из научне, односно стручне области у оквиру образовно-научног поља техничко-технолошких, природно-математичких или друштвено-хуманистичких наука, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

**4. Радно место за координацију стручно-оперативних послова у поступку утврђивања испуњености услова за издавање лиценци за израду техничке документације и грађење објеката за које дозволу издаје министарство односно аутономна покрајина**, звање саветник, Група за утврђивања испуњености услова за издавање лиценци за израду техничке документације и грађење објеката за које дозволу издаје министарство односно аутономна покрајина, Одсек за озакоњење нелегално изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење, - 1 извршилац

**Опис послова**: Координира обављање стручно-оперативних послова који се односе на утврђивање испуњености услова и проверу документације коју предузећа и друга правна лица подносе уз захтев за издавање лиценце; организује и прати израду извештаја о уоченим недостацима у поднетој документацији; организује израду информације о уоченим недостацима која се доставља подносиоцима захтева ради отклањања недостатака; координира сарадњу између подносиоца захтева и Комисије; пружа стручна упутстава из ове области странакама у поступку; израђује извештаје и друге материјале за седнице Комисије са предлогом за издавање лиценци; учествује у припреми лиценци, односно решења која предлаже Комисија, за које дозволу издаје Министарство односно аутономна покрајина; обавља и друге послове по налогу руководиоца Групе

**Услови:** Стечено високо образовање из научне, односно стручне области у оквиру образовно-научног поља природно-математичких, техничко-технолошких или друштвено- хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

**5.** **Руководилац Групе**, звање саветник, Група за нормативне послове и аналитику у области планирања и изградње, Одсек за озакоњење нелегално изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење, - 1 извршилац

**Опис послова**: Руководи и планира рад Групе, пружа стручна упутства, координира и надзире рад државних службеника у Групи; организује припрему појединачних аката из делокруга Групе и израђује нацрте истих; прати стање у области нелегално изграђених објеката и припрема извештаје; организује прикупљање и систематизовање података у поступку спровођења пописа нелегално изграђених објеката; израђује периодичне извештаје који се достављају Влади; координира припрему предлога одговора на амандмане који се односе на примену закона у области изградње објеката и предлога одговора на посланичка питања која се односе на примену закона у области изградње објеката; координира припрему мишљења о примени закона и других прописа из области изградње објеката; обавља и друге послове по налогу шефа Одсека.

**Услови**: Стечено високо образовање из научне, односно стручне области у оквиру образовно-научног поља природно-математичких, техничко-технолошких или друштвено- хуманистичких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

**6**. **Радно место за правне послове**, звање саветник, Група за нормативне послове и аналитику у области планирања и изградње, Одсек за озакоњење нелегално изграђених објеката, издавање лиценци, нормативне послове и аналитику, Сектор за грађевинске послове, спровођење обједињене процедуре и озакоњење, - 1 извршилац

**Опис посла**: Припрема образложење нацрта закона и других прописа из делокруга Групе; припрема нацрте аката из делокруга Групе; припрема предлоге одговора на амандмане и предлоге одговора на посланичка питања која се односе на примену закона у области изградње објеката; припрема мишљења о примени закона и других прописа из области изградње објеката; учествује у припреми мишљења на нацрте закона и других прописа чији су предлагачи други државни органи; припрема нацрте одговора по захтевима за информације од јавног значаја; обавља и друге послове по налогу руководиоца Групе.

**Услови**: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

7. **Радно место за правне послове у области становања,** звање саветник, Група за правне послове, Сектор за стамбену и архитектонску послитику, комуналне делатности и енергетску ефикасност – 1 извршилац

**Опис послова**: Припрема мишљења о примени закона и прописа из области становања; учествује у припреми нацрта закона и подзаконских аката из области становања; пружа стручну помоћ другим органима, организацијама, јединицама локалне самоуправе и грађанима давањем мишљења и објашњења о примени стамбених прописа; учествује у припреми стратешких документа, као и програма и пратећих аката из области стамбене подршке; учествује у предлагању мера за унапређење стамбене политике; припрема информације, образаца и стручна упутстава за примену прописа из области становања;учествује у припреми извештаја и информација о активностима Министарства у стамбеној области; обавља и друге послове по налогу руководиоца Групе.

**Услови:** Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

**8.** **Радно место за правне послове у области енергетске ефикасности,** звање саветник, Група за правне послове, Сектор за стамбену и архитектонску политику, комуналне делатности и енергетску ефикасност – 1 извршилац

**Опис послова**: Припрема мишљења о примени закона и прописа за област енергетске ефикасности; учествује у припреми нацрта закона и подзаконских аката из области енергетске ефикасности; пружа стручну помоћ другим органима, организацијама, јединицама локалне самоуправе и грађанима давањем мишљења и објашњења о примени прописа из области енергетске ефикасности; учествује у припреми стратешких докумената, као и програма и пратећих аката из области енергетске ефикасности; учествује у предлагању мера за унапређење из области енергетске ефикасности; припрема информације, обрасце и стручна упутства за примену прописа из области енергетске ефикасности;учествује у припреми извештаја и информација о активностима Министарства у стамбеној области; обавља и друге послове по налогу руководиоца Групе.

**Услови**: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

9. **Радно место за студијско-аналитичке послове у области развоја и спровођења пројеката из домена архитектонске политике**, звање саветник, Одсек за архитектонску политику и грађевинске производе, Сектор за стамбену и архитектонску политику, комуналне делатности и енергетску ефикасност – 1 извршилац

**Опис послова**: Припрема анализе, информације и извештаје о стању у областима из домена архитектонске политике и развоја насеља; учествује у изради предлога програма и пројеката из домена архитектонске политике, урбане обнове и очувања градитељског наслеђа и праћењу ефикасности њиховог спровођења; прати реализацију активности на унапређењу подстандардних насеља; учествује у међународној сарадњи и прати искуства других земаља у спровођењу архитектонских политика и политика урбаног развоја; учествује у формирању базе података о браунфилд локацијама и подручјима за урбану обнову; учествује у међународној сарадњи и прати искуства других земаља у спровођењу архитектонских политика и политика урбаног развоја; обавља и друге послове по налогу шефа Одсека.

**Услови:** Стечено високо образовање из научне, односно стручне области у оквиру образовно-научног поља природно-математичких или техничко-технолошких наука на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

**10. Радно место за правне послове при планирању, припреми и реализацији пројеката**, звање саветник, Одељење за управљање пројектима – 1 извршилац

**Опис послова**: Учествује у припреми стручних основа за издраду нацрта закона или предлога других прописа из области планирања и реализације пројеката; припрема податкеза дефинисање уговора који се закључују за пројекте из делокруга Одељења; учествује у припреми концесионих уговора, уговора на пројектима јавно - приватног партнерства и за друге начине финансирања за обављање делатности од општег интереса из делокруга Министарства; врши правну обраду материјала за реализацију пројеката по моделима јавно-приватног партнерства и концесија и прати реализацију пројеката; припрема мишљења на предлог планова и пројеката из делокруга рада Министарства; припрема материјале за централизоване базе података о пројектима и уговорима; сарађује са заинтересованим странама у Србији и окружењу и међународним организацијама у циљу размене података, обавља и друге послове по налогу начелника Одељења.

**Услови**: Стечено високо образовање из научне области правне науке, на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци, положен државни стручни испит, као и потребне компетенције за обављање послова радног места.

**Место рада**: Београд

**III Фазе изборног поступка и учешће кандидата:**

Изборни поступак се спроводи из више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са Конкурсном комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређене компетенције у једној фази изборног поступка може да учествује у провери следеће компетенције у истој или наредној фази.

У изборном поступку за сва извршилачка радна места проверавају се:

**1. Опште функционалне компетенције**, и то:

* „Организација и рад државних органа РС“ - провераваће се путем теста (писмено)
* „Дигитална писменост“ - провераваће се решавањем задатака  (практичним радом на рачунару)
* „Пословна комуникација„ - провераваће се путем симулације (писмено).

**Напомена**: У погледу провере опште функционалне компетенције „Дигитална писменост“, ако поседујете важећи сертификат, потврду или други одговарајући доказ о познавању рада на рачунару, на траженом нивоу и желите да на основу њега будете ослобођени тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), доставите и тражени доказ у оригиналу или овереној фотокопији. Комисија ће на основу приложеног доказа донети одлуку да ли може или не може да прихвати доказ који сте приложили уместо тестовне провере.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, [www.suk.gov.rs](http://www.suk.gov.rs).

**2. Провера посебних функционалних компетенција:**

Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

За радно место под редним бројем 1:

Посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација); провераваће се путем симулације (писмено);

Посебна функционална компетенција за радно место – професионално окружење прописи и акти из надлежности и организације органа (Закон о железници) - провераваће се путем симулације (писмено);

Посебна функционална компетенција за радно место – страни језик (енглески или немачки или француски или руски језик – ниво Б1) – провериће се писмено путем теста;

Ако учесник конкурса поседује важећи сертификат, потврду или други одговарајући доказ о знању страног језика, на траженом нивоу, и жели да на основу њега буде ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу \*Знање страних језика који су тражени конкурсом), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције

За радно место под редним бројем 2:

Посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација); провераваће се путем симулације (писмено).

Посебна функционална компетенција за радно место – професионално окружење прописи и акти из надлежности и организације органа (Закон о железници) - провераваће се путем симулације (писмено).

Посебна функционална компетенција за радно место – страни језик (енглески –ниво Б1) – провериће се писмено путем теста.

Ако учесник конкурса поседује важећи сертификат, потврду или други одговарајући доказ о знању страног језика, на траженом нивоу, и жели да на основу њега буде ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу \*Знање страних језика који су тражени конкурсом), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

За радно место под редним бројем 3:

Посебна функционална компетенција за област рада управно правни послови (општи управни поступкак), провераваће се путем симулације (писмено);

Посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација); провераваће се путем симулације (писмено);

Посебна функционална компетенција за радно место – професионално окружење прописи и акти из надлежности и организације органа (Закон о озакоњењу) - провераваће се путем симулације (писмено).

За радно место под редним бројем 4:

Посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација); провераваће се путем симулације (писмено).

Посебна функционална компетенција за радно место – професионално окружење прописи и акти из надлежности и организације органа (Закон о планирању и изградњи); провераваће се путем симулације (писмено).

Посебна функционална компетенција за радно место – релевантни прописи и акти из делокруга радног места (Правилник о начину, поступку и садржини података за утврђивање испуњености услова за издавање лиценце за израду техничке документације и лиценце за грађење објеката); провераваће се путем симулације (писмено).

За радно место под редним бројем 5:

Посебна функционална компетенција за област рада послови руковођења (организационо понашање); провераваће се путем симулације (писмено).

Посебна функционална компетенција за радно место – професионално окружење прописи и акти из надлежности и организације органа (Закон о планирању и изградњи); провераваће се путем симулације (писмено).

Посебна функционална компетенција за радно место – релевантни прописи и акти из делокруга радног места (Правилник о садржају евиденције о издатим решењима о озакоњењу); провераваће се путем симулације (писмено).

За радно место под редним бројем 6:

Посебна функционална компетенција за област рада нормативни послови (припрема и израда стручних мишљења и образложења различитих правних аката /нацрта прописа, међународних уговора итд./); провераваће се путем симулације (писмено).

Посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација); провераваће се путем симулације (писмено).

Посебна функционална компетенција за радно место – професионално окружење, прописи и акти из надлежности и организације органа (Закон о планирању и изградњи); провераваће се путем симулације (писмено).

За радно место под редним бројем 7:

Посебна функционална компетенција за област рада нормативни послови (припрема и израда стручних мишљења из области становања /нацрта прописа, међународних уговора итд./); провераваће се путем симулације (писмено).

Посебна функционална компетенција за радно место – професионално окружење, прописи и акти из надлежности и организације органа (Закон о становању и одржавању зграда и подзаконски акти за спровођење); провераваће се путем симулације (писмено).

Посебна функционална компетенција за радно место – релевантни прописи из делокруга радног места (Закон о општем управном поступку); провераваће се путем симулације (писмено).

За радно место под редним бројем 8:

Посебна функционална компетенција за област рада нормативни послови (припрема и израда стручних мишљења и образложења о премини прописа из области енергетске ефикасности зграда /нацрта прописа, међународних уговора итд./); провераваће се путем симулације (писмено).

Посебна функционална компетенција за радно место – професионално окружење, прописи и акти из надлежности и организације органа (Закон о планирању и изградњи, Правилник о енергетској ефикасности зграда); провераваће се путем симулације (писмено).

Посебна функционална компетенција за радно место – релевантни прописи из делокруга радног места (Закон о општем управном поступку); провераваће се путем симулације (писмено).

За радно место под редним бројем 9:

Посебна функционална компетенција за област рада студијско-аналитички послови (прикупљање и обрада података из различитих извора, укључујући и способност критичког вредновања и анализирања доступних информација); провераваће се путем симулације (писмено).

Посебна функционална компетенција за радно место – професионално окружење, прописи и акти из надлежности и организације органа (Закон о планирању и изградњи и подзаконски акти за спровођење); провераваће се путем симулације (писмено).

Посебна функционална компетенција за радно место – страни језик (енглески – ниво Б2) – провериће се писмено путем теста;

Ако учесник конкурса поседује важећи сертификат, потврду или други одговарајући доказ о знању страног језика, на траженом нивоу, и жели да на основу њега буде ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу \*Знање страних језика који су тражени конкурсом), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

За радно место под редним бројем 10:

Посебна функционална компетенција за област рада нормативни послови (примена номотехничких и правно-техничких правила за израду правних аката /усаглашеност прописа и општих аката у правном систему/); провераваће се путем симулације (писмено).

Посебна функционална компетенција за радно место – професионално окружење, прописи и акти из надлежности и организације органа (Закон о планирању и изградњи); провераваће се путем симулације (писмено).

Посебна функционална компетенција за радно место – релевантни прописи из делокруга радног места (Закон о јавним набавкама); провераваће се путем симулације (писмено).

**3. Провера понашајних компетенција:**

Понашајне компетенције (управљање информацијама, управљање задацима и остваривање резултата, орјентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова и интервјуа базираном на компетенцијама.

**4. Интервју са Конкурсном комисијом и вредновање кандидата**

**за сва извршилачка радна места:**

Процена мотивације за рад на радном месту и прихватање вредности државних органа -  провераваће се путем интервјуа са комисијом (усмено).

**IV Адреса на коју се подноси попуњен образац пријаве за конкурс:**

**Министарство грађевинарства, саобраћаја и инфраструктуре, Немањина 22-26, 11000 Београд,** са назнаком „За јавни конкурс за попуњавање извршилачких радних места”.

**V Лицa којa су задужена за давање обавештења:**

Радмила Матић и Луција Девић тел: 011-3622-064, Министарство грађевинарства, саобраћаја и инфраструктуре, од 10,00 до 13,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** рок за подношење пријава је **осам дана** и почиње да тече наредног дана од дана оглашавања конкурса у периодичном издању огласа Националне службе за запошљавање.

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства грађевинарства, саобраћаја и инфраструктуре или у штампаној верзији на писарници Министарства грађевинарства, саобраћаја и инфраструктуре, Београд, Немањина 22-26.

Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што комисија састави списак кандидата међу којима се спроводи изборни поступак.

Подносиоци пријаве се обавештавају о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом**: оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).  Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**X Рок за подношење доказа:** кандидати који су успешно прошли претходне фазе изборног поступка, пре интервјуа са Конкурсном комисијом позивају се да у року од (5) пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на наведену адресу Министарства.

Кандидати који желе да конкуришу на више радних места, попуњавају пријавни образац за свако радно место посебно.

**XI Трајање радног односа:**

**За сва радна места радни однос заснива се на неодређено време.**

Кандидати који први пут заснивају радни однос у државном органу подлежу пробном раду у трајању од шест месеци.

Кандидати без положеног државног стручног испита примају се на рад под условом да тај испит положе до окончања пробног рада.

Сагласно члану 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција. Положен државни стручни испит није услов, нити предност за заснивање радног односа.

**XII Датум и место провере компетенција учесника конкурса у изборном поступку:**  
 Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 21. јуна 2020. године, о чему ће учесници конкурса бити обавештени на бројеве телефона или e-mail адресе које су навели у својим пријавама.

Провера општих функционалних компетенција, посебних функционалних компетенција и понашајних компетенција ће се обавити у Служби за управљање кадровима, у Палати ''Србија'' Нови Београд, Булевар Михаила Пупина број 2. (источно крило).

Интервју са Конкурсном комисијом ће се обавити у просторијамаМинистарства грађевинарства, саобраћаја и инфраструктуре, Београд, ул. Немањина 22.

Кандидати који су успешно прошли једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или e-mail адресе), које наведу у својим обрасцима пријаве.

**XIII Документа о чињеницама о којима се води службена евиденција су**: уверење о држављанству, извод из матичне књиге рођених, уверење о положеном државном стручном испиту за рад у државним органима / уверење о положеном правосудном испиту, уверење о положеном стручном испиту.

Законом о општем управном поступку („Службени гласник РС“, бр. 18/16 и 95/18 - аутентично тумачење) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама (члан 103. став 3).

Потребно је да учесник конкурса у делу Изјава\*, у обрасцу пријаве, заокружи на који начин жели да се прибаве његови подаци из службених евиденција.

**Напомена:**

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводи Конкурсна комисија коју је именовао министар грађевинарства, саобраћаја и инфраструктуре.

Овај конкурс се објављује на интернет презентацији (www.mgsi.gov.rs) и огласној табли Министарствa грађевинарства, саобраћаја и инфраструктуре; на интерент презентацији Службе за управљање кадровима: www.suk.gov.rs, на порталу е-управе, на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.